Polițiștii Biroului de Investigații Criminale au fost sesizați, în jurul orei 2.30, despre faptul că, persoane necunoscute ar fi pătruns într-o bijuterie din Arad, de unde ar fi sustras mai multe bijuterii.
Potrivit IPJ Arad, polițiști de investigații criminale, de proximitate și de ordine publică participă la activități specifice în vederea identificării făptașilor și tragerea acestora la răspundere penală.
Cercetările sunt continuate într-un dosar penal întocmit pentru furt calificat.
(sursa: Mediafax)